Forside » Nyheder » Nyt på Netflix (November)

30/10/2014 | Flixfilm

Hver måned tilføjer Netflix en masse nyt til deres streamingtjeneste og i november-måned kan du bl.a. glæde dig til de nye serier Rap Fyr i L.A. og American Horror Story, samt nye afsnit af Glee, Bones, EventyrTid og Venner. Der kommer også en række nye film for folk i alle aldre; Shrek Den Lykkelige til børnene og Grudge Match og De Urørlige til de voksne.

Se alle de kommende nyheder herunder;

De Urørlige (Intouchables)

Denne anmelderroste og franske film handler om den stenrige Philippe, der er lam og derfor er afhængig af andres hjælp til alt. Han får Driss, der er en ung, halvkriminel fyr som hjælper og de to udvikler hurtigt et atypisk venskab.

Premiere på Netflix 1. november.

Artiklen fortsætter under annoncen

Venner (Friends) – Sæson 1-10

Kan du ikke få nok af Rachel, Monica, Phoebe, Ross, Chandler og Joey? Hvad enten du ser serien for første gang eller har været fan siden begyndelsen, kan du nu opleve hele serien, når du vil, hvor du vil. Alle 10 sæsoner, 236 episoder kommer eksklusivt på Netflix.

Premiere på Netflix 1. november.

EventyrTid (Adventure Time with Finn & Jake) – Sæson 2

Drengen Finn og hunden Jake oplever de mest utrolige ting, når de rejser rundt i det mystiske land Ooo, og i den nye sæson møder de blandt andet Prinsesse Sukkermås, Iskongen, Frøken Regnhjørning og vampyren Marceline.

Premiere på Netflix 1. november.

Veronica Mars

Dette amerikanske komedie-drama er en efterfølger til serien af samme navn, som sluttede i 2007. I filmen vender Kirsten Bell tilbage til rollen som teenage-detektiven Veronica Mars og skal opklare en forbrydelse begået af hendes ex-kæreste.

Premiere på Netflix 7. november.

Virunga

I dokumentaren Virunga følger man en gruppe kampklædte parkbetjente og de truede bjerggorillaer som de forsøger at beskytte, mens de bliver fanget i et opgør mellem krybskyttere, militser og olieindustrien i en af Afrikas ældste nationalparker.

Premiere på Netflix 7. november.

G.I. Joe Retaliation

I actionbraget G.I. Joe: Retaliation skal Channing Tatum, Dwayne Johnson, Bruce Willis endnu engang nedkæmpe terrorister, som truer menneskeheden, men de ender med selv at blive narret og bliver derfor anklaget for forræderi.

Premiere på Netflix 8. november.

Grudge Match

I Grudge Match møder Robert De Niro og Sylvester Stallone hinanden i bokseringen til en sidste kamp, hvor det skal afgøres, hvem der er tidens absolut største sværvægtsbokser. Selvom det kan lyde hårdtslående, så er Grudge Match en rendyrket komedie.

Premiere på Netflix 13. november.

Shrek Den Lykkelige (Shrek Forever After)

Den grønne trold Shrek er tilbage i sin sidste film. Shrek har det godt i Kongeriget Langt, Langt Borte, men han savner de gamle dage hvor han følte sig som en rigtig trold. Han vender derfor tilbage, men det får fatale konsekvenser for hans venner.

Premiere på Netflix 14. november.

Chelsea Peretti: One of the Greats

Komikeren Chelsea Peretti giver los for sine usædvanlige betragtninger i dette stand-up show, som vises eksklusivt på Netflix. Hun brillerer med sin fremførelse, stemme og skøre, sorte humor i dette velkonstruerede show, som er optaget live i San Francisco.

Premiere på Netflix 14. november.

American Horror Story – Sæson 1-2

American Horror Story er en thriller-serie hvor hver sæson er opdelt som en mini-serie. I seriens to første sæsoner kan du opleve forladte og hjemsøgte huse, samt et frygteligt sindssygehospital hvor man ikke ønsker at være indlagt.

Premiere på Netflix 15. november.

Bones – Sæson 8

I denne amerikanske dramaserie slår en retsmedicinsk antropolog sig sammen med en FBI-agent for at efterforske forbrydelser, hvor der kun er de jordiske rester tilbage. Serien har David Boreanaz og Emily Deschane i hovedrollerne.

Premiere på Netflix 15. november

Glee – Sæson 4

Serien Glee er en amerikansk musicalserie hvor en lærer kæmper for at gøre McKinley Highs sangklub til en succes. Serien blev sendt første gang i 2009 og har siden vundet masser af priser og nominering, mens serien har opbygget en kæmpe fanskare som kalder sig Gleeks.

Premiere på Netflix 15. november.

Rap Fyr i L.A. (Fresh Prince of Bel-Air) – Sæson 1-3

Se Will Smith i denne kugleskøre komedieserie fra 1990’erne. Den unge Will bliver sendt på ophold hos sin rige slægtninge, da de skal forsøge at få ham på rette spor efter at han være involveret i en slåskamp på den lokale basketball-bane.

Premiere på Netflix 15. november.

Lilyhammer – Sæson 3

Den helt nye sæson af Lilyhammer består af otte episoder, hvor man fortsat følger den tidligere gangster Frank ”The Fixer” Tagliano (Steven Van Zandt), mens han starter et nyt liv under et vidnebeskyttelsesprogram i byen Lillehammer i Norge.

Premiere på Netflix 21. november.

Team America: World Police

Denne dukkefilm fra skaberne af South Park, Trey Parker og Matt Stone byder på hæsblæsende action, da et en gruppe militær folk skal forsøge at stoppe et forestående terroristangreb fra den utilregnelige og nordkoranske leder Kim Jong-il.

Premiere på Netflix 26. november.

VeggieTales: In the House – Sæson 1

I VeggieTales: In the House kommer man på opdagelse med tomaten Bob, agurken Larry, aspargesen Junior og alle deres skøre grønsagsvenner i nye områder af deres forunderlige hus, hvor de oplever fantastiske og spændende eventyr.

Premiere på Netflix 26. november.

Bill Cosby: 77

I dette fødselsdagsshow i forbindelse med Cosbys 77 års fødselsdag, fortæller komikeren private og underholdende historier om barndommen, de første forelskelser og de endeløse fornøjelser ved at være far. Emner, som har påvirket hans karriere hele livet.

Premiere på Netflix 27. november.

Ovenstående liste er udgivet af Netflix. Bemærk, at der kan forekomme ændringer i premieredatoerne.

Netflix udvider hele tiden indholdet og hver dag tilføjes der ofte nye film og tv-serier til tjenesten. Følg med på Flixfilm.dk og se hvilke film og serier der kommer på Netflix i fremtiden.